#### 

PATVIRTINTA

Dieveniškių Adomo Mickevičiaus

gimnazijos direktoriaus

2023 m. lapkričio 15 d. įsakymu Nr.V1-346

#### DIEVENIŠKIŲ ADOMO MICKEVIČIAUS GIMNAZIJOS

**MOKINIŲ, KURIE MOKOSI PAGAL PRADINIO UGDYMO PROGRAMĄ, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO**

**TVARKOS APRAŠAS**

1. **BENDROSIOS NUOSTATOS**

#### 1. Dieveniškių Adomo Mickevičiaus gimnazijos mokinių, kurie mokosi pagal pradinio ugdymo programą, mokymosi pasiekimų vertinimo ir vertinimo rezultatų panaudojimo tvarkos aprašas (toliau - Aprašas) parengtas, vadovaujantis Mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. rugpjūčio 31 d. įsakymu Nr. V-1125 ,,Dėl Mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo patvirtinimo“ ir Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 (galiojanti suvestinė redakcija 2023-09-01 - 2024-08-31).

2. Mokinio įgytų kompetencijų vertinimas yra integrali ugdymo proceso dalis. Vertinimas suprantamas kaip mokytojo ir mokinio tarpusavio sąveika, kurios metu kaupiama informacija apie mokinio mokymąsi pažangą ir įvairiais būdais teikiamas grįžtamasis ryšys mokiniui apie jo pasiekimus, pateikiamos rekomendacijos dėl tolesnio mokymosi.

3. Mokinių individuali pažanga matuojama vadovaujantis direktoriaus įsakymu patvirtintu Dieveniškių Adomo Mickevičiaus gimnazijos mokinių individualios pažangos stebėjimo ir fiksavimo tvarkos aprašu.

4. **Apraše vartojamos šios sąvokos:**

**Vertinimas** – nuolatinis informacijos apie mokinių mokymosi pažangą ir pasiekimus kaupimo, interpretavimo ir apibendrinimo procesas.

**Įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą.

**Įsivertinimas** (refleksija) – paties mokinio daromi sprendimai apie daromą pažangą bei pasiekimus.

**Vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

**Vertinimo kriterijai** – mokinių pasiekimus pagal Bendrąsias programas atitinkantys, individualiose mokytojų vertinimo metodikose numatyti užduočių atlikimo kriterijai.

**Pamoka** – mokytojo organizuojama nustatytos trukmės kryptinga mokinių veikla, kuri padeda siekti Bendrosiose programose numatytų tikslų ir laukiamų rezultatų (kompetencijų).

**Kontrolinis darbas** – ne mažiau kaip 30 minučių trukmės savarankiškas, projektinis, kūrybinis, laboratorinis ar kitoks raštu (ar elektroniniu būdu) atliekamas ir įvertinamas darbas, skirtas mokinio pasiekimams ir pažangai patikrinti baigus dalyko programos dalį.

**Apklausa raštu –** greita 15–20 minučių apklausa ne daugiau kaip iš dviejų pamokų medžiagos. Užduotys konkrečios, trumpos, aiškios;

**Apklausa žodžiu** – tai monologinis ar dialoginis kalbėjimas, skirtas patikrinti žinias ir gebėjimą taisyklingai, argumentuotai reikšti mintis gimtąja, valstybine ar užsienio kalba.

**Savarankiškas darbas** gali trukti 10–20 minučių. Jo tikslas sužinoti, kaip mokinys suprato temos dalį, kaip geba pritaikyti įgytas žinias individualiai atlikdamas praktines užduotis.

**NŠA** – mokymosi pasiekimų patikrinimus

**Įsivertinimas (refleksija)**– paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

**II. MOKINIŲ MOKYMOSI PASIEKIMŲ VERTINIMO TIKSLAI**

**5. Vertinimo tikslai:**

5.1. padėti mokytis. Mokytojas kaupia informaciją apie mokinių pasiekimus, teikia grįžtamąjį ryšį, padeda mokiniui mokytis bei įveikti nesėkmes, taiko įvairias vertinimo bei įsivertinimo strategijas. Sukaupta informacija padeda suprasti, kaip formuojasi prasminiai ryšiai tarp mokinio turimos ir naujai įgytos patirties, apmąstyti mokymosi eigą, sėkmių ir nesėkmių priežastis.

5.2. pripažinti ir sertifikuoti rezultatus. Mokytojas nustato mokinių mokymosi pasiekimų lygį pasibaigus pusmečiui/trimestrui, baigus programos dalį arba visą programą. Šiam tikslui pasiekti kaupiama informacija apie mokinio pasiekimus konkrečiu laikotarpiu.

5.3. valdyti ugdymo proceso kokybę. Šis tikslas orientuotas į gimnazijos veiklos tobulinimą, būtinas gimnazijos sprendimams priimti. Ugdymo proceso kokybę lemia įvairūs veiksniai, kuriems nustatyti būtina apdoroti didesnės imties duomenis taikant statistinę analizę, darant mokslines įžvalgas apie nustatytų tendencijų priežastis, ryšius su kitais veiksniais ir galimus sprendimo būdus.

**III. MOKINIŲ MOKYMOSI PASIEKIMŲ VERTINIMO** **BŪDAI**

6. **Formuojamasis** vertinimas tai cikliškas mokymo(si) metu gaunamos mokymosi informacijos panaudojimas tolesniam mokymui ir mokymuisi planuoti ar koreguoti. Pažymiai vertinant formuojamuoju būdu nerašomi. Formuojamasis vertinimas apima:

6.1. esamos mokymosi situacijos diagnozavimą, siekiant tikslingai pasirinkti tinkamą mokymo strategiją, mokymosi turinį, mokinių veiklą ir kt.;

6.2. sąlygų mokiniams mokytis ir pademonstruoti, ką jie išmoko, sudarymą, leidžiančių kiekvienam mokiniui atskleisti savo potencialą;

6.3. tolesnį mokymąsi, stimuliuojančio grįžtamojo ryšio teikimą. Grįžtamasis ryšys turi būti konkretus ir orientuotis į mokinio atliekamą užduotį (žodžių, raštu, pagyrimu, paraginimu ir t.t.) jis turi teikti kokybinę informaciją, galinčią padėti mokiniui geriau atlikti jo darbą;

6.4. sąlygų mokiniams mokytis su bendraklasiais ir iš bendraklasių užtikrinimą. Mokymasis yra socialinė ir kultūrinė praktika, todėl mokiniai daug išmoksta vieni iš kitų, nes bendraudami su bendraamžiais yra atviresni, nepatiria baimės ir nerimo jausmo;

6.5. mokinių skatinimą permąstyti savo mokymosi patirtį ir įsivertinti pasiektą rezultatą. Mokymasis yra sąmoninga mokinio veikla, todėl mokytojas turėtų aktualizuoti mokymosi turinį, padėti mokiniui atrasti asmeninę mokymosi prasmę; Formuojamasis vertinimas, grįstas mokytojo ir mokinio sąveika ir palaikantis mokymąsi. Formuojamojo vertinimo metu mokytojas stebi mokinių mokymąsi (pastebi ir pripažįsta net ir menkiausią mokinio pažangą), komentuoja, aptaria, laiku suteikia grįžtamąjį ryšį, pritaiko ugdymo turinį, skatina pačius mokinius vertinti savo mokymosi eigą;

6.6. formuojamasis vertinimas nefiksuojamas:

|  |  |  |
| --- | --- | --- |
| Vertinimas žodžiu | Įrašai Mano dienyne | Įrašai sąsiuviniuose |
| Pagyrimai Paskatinimai Pastabos Siūlymai  Individualūs pokalbiai | Pagyrimai Skatinimai Pastabos Siūlymai | Klaidų skaičius Išvados  „Tikr.“- darbas patikrintas (lenkiškai Spr.)  Komentarai |
|  |  | Pasiūlymai Pagyrimas  Skatinimas |

7. **Apibendrinamasis** vertinimas siejamas su mokymosi pasiekimų pripažinimu, juo siekiama nustatyti atliktos užduoties ir veiklos kokybę tam tikro standarto atžvilgiu. Instituciniu lygmeniu išskiriamas mokyklos vidinis ir išorinis apibendrinamasis vertinimas:

7.1. Apibendrinamasis vertinimas skirstomas į trumpesnio periodo (tema, skyrius, ciklas ir kt.). apibendrinamąjį vertinimą, kai mokiniai atsiskaito už sutartos apimties mokymosi laikotarpį, ir ilgesnio periodo apibendrinamąjį vertinimą, kai mokytojas apibendrina ilgesnio periodo rezultatus ir įvertina mokinio darbą. Apibendrinamajam vertinimui naudojami pažymiai, pasiekimų lygiai, įrašai („įsk.“, „neįsk.“).

7.2 Apibendrinamasis vertinimas turi:

7.2.1 būti prasmingas – mokiniai, tėvai, mokytojai turi aiškiai suprasti, kokia mokymosi rezultatų prasmė, ką reiškia gauti mokymosi rezultatai, ką reikėtų daryti toliau;

7.2.2 atitikti bendrosiose programose suformuluotus tikslus, apibrėžiančius, ką mokiniai turi mokėti, suprasti ir gebėti atlikti naudodami įgytas žinias;

7.2.3 remtis kriterijais ir pasiekimų lygių aprašais. Siekdami mokinių mokymosi rezultatų palyginamumo, mokytojai turi vienodai interpretuoti pasiekimų lygių reikalavimus;

7.2.4 sudaryti galimybę išmokti. Mokiniams prieš atsiskaitymą, vertinamą lygiais turėtų būti sudarytos sąlygos išmokti tai, kas bus vertinama, ir gauti grįžtamąjį ryšį apie tai, kaip jiems sekasi;

7.2.5. tikrinti mokinių mokymosi pažangą kelis kartus ir skirtingais vertinimo įrankiais; sprendimas apie mokinių gebėjimus turi būti grįstas daugiau nei vienu vertinimo būdu;

7.2.6. vadovautis aiškia vertinimo skale. Ji turi būti suprantama visoms suinteresuotoms pusėms;

7.2.7. remtis įrodymais. Lygiai turi būti grįsti mokymosi įrodymais, sukauptais per tam tikrą laikotarpį;

7.2.8. vertinti už tai, ką mokinys atliko, o ne už tai, ko neatliko;

7.2.9. išorinį apibendrinamąjį vertinimą organizuoja Nacionalinė švietimo agentūra, vykdydama nacionalinių mokymosi pasiekimų patikrinimus. NŠA rezultatai įrašomi į elektroninį dienyną.

8. Apibendrinamojo vertinimo formos:

8.1. kontrolinis darbas;

8.2. apklausa raštu;

8.3. apklausa žodžiu;

8.4. savarankiškas darbas ;

9. Įsivertinimas (refleksija)– paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius.

1. VERTINIMO PLANAVIMAS

10. Mokytojas, planuodamas vertinimą, vadovaujasi Bendrosiose programose nurodytais pasiekimų lygiais (slenkstiniu, patenkinamu, pagrindiniu, aukštesniuoju).

11. Vertinimas planuojamas metams ir nurodomas ilgalaikiuose planuose.

12. Vertinimas detalizuojamas ugdymo uždaviniuose. Planuodamas pamoką, formuluoja mokymosi uždavinius, kuriuose apibrėžia numatomus rezultatus ir vertinimo kriterijus.

13. Planuojant mokinių, pradedančių mokytis pagal Pradinio ugdymo programą, vertinimą, atsižvelgiama į priešmokyklinio ugdymo programos baigimo pasiekimų ir pažangos vertinimo aprašą.

14. Metodinėse grupėse aptariamos, suderinamos ir aprobuojamos dalyko vertinimo tvarkos.

15. Planuodamas vertinimą mokytojas remiasi Dieveniškių Adomo Mickevičiaus gimnazijos mokinių pažangos ir pasiekimų vertinimo tvarkos aprašu ir dalyko metodinės grupės aprobuotu vertinimo aprašu.

16. Dalykų mokytojai, planuodami integruotas pamokas, integruotus projektus, suderina ir numato bendrus vertinimo būdus, užduotis, kriterijus.

17. Vertinant specialiųjų ugdymosi poreikių turinčių mokinių pasiekimus ir pažangą, remiamasi bendrosiose ugdymo programose apibrėžtais mokymosi pasiekimais arba konkrečiam mokiniui pritaikytoje ugdymo programoje numatytais pasiekimais.

18. Atsižvelgiant į mokinių mokymosi pasiekimus, vertinimo užduotys ir atsiskaitymo laikas

gali būti koreguojami.

19. Planuojant mokinių įgytų kompetencijų vertinimą numatomas mokymosi kelias, vedantis

ugdymo siekinių link: pradedama nuo ugdymo siekinio identifikavimo ir jo suskaidymo į mažesnius žingsnius, kurie mokiniams padėtų artėti prie iš(si)kelto tikslo, po to planuojamas mokymosi turinys, numatant mokymosi užduotis ir parenkant veiklas:

19.1. ugdymo siekinių numatymas. Vadovaujantis bendrosiomis programomis ir atsižvelgiant

į mokinių mokymosi poreikius, klasės kontekstą ir mokyklos kultūrą, apibrėžiami konkretūs ugdymo siekiniai;

19.1.1. Rugsėjo pirmomis dienomis kartu su klasės vadovu kiekvienas mokinys išsikelia mokėjimo mokytis uždavinį, orientuotą į konkretaus dalyko turinį, kiekvieną mėnesio paskutinę savaitę aptaria savo pažangą, pusmečio pabaigoje apibendrina padarytą pažangą;

19.1.2. Kiekvieno dalyko pirmose pamokose mokiniai su mokytoju suderinę lūkesčius, kurio sieks I pusmetyje numato žingsnius, padėsiančius tuos lūkesčius pasiekti.

19.1.3. Pasibaigus pusmečiui vyksta kiekvieno dalyko įsivertinimo pamokos, išsikeliami lūkesčiai kitam pusmečiui. Jei uždavinys neįgyvendintas I pusmetyje, sutariama, kaip pasiekti rezultatą II pusmetyje.

19.2. mokymosi žingsnių ir požymių planavimas. Numatoma, kokie mokymosi požymiai parodys, kad mokiniai, sėkmingai įveikdami mažesnius žingsnius, kryptingai juda užsibrėžto siekinio link;

19.3. mokymosi užduočių ir veiklų parinkimas (probleminės, tiriamosios, analitinės, projektinės ir kt.). Tokio pobūdžio užduotys ir veiklos ugdo aukštesnio lygmens mąstymą, padeda užtikrinti dermę tarp ugdymo siekinių, mokymosi veiklų bei vertinimo.

20. Metodinėse grupėse mokytojai aptaria dalykų vertinimo kriterijus, metodus ir formas:

20.1. rugsėjo mėnesį per pirmąją savo dalyko pamoką kiekvienas mokytojas supažindina mokinius su savo dalyko vertinimu, aptaria vertinimo kriterijus, metodus ir formas, vaiko individualios pažangos stebėseną;

20.2. kabinetų vadovai skelbimų lentoje iškabina informaciją apie taikomą dalyko vertinimo tvarką.

21. Klasių vadovai pirmosiomis rugsėjo dienomis mokinius supažindina su Aprašu, mokinių tėvai (globėjai, rūpintojai) su dokumentu gali susipažinti gimnazijos internetinėje svetainėje.

**V. MOKYMOSI PASIEKIMŲ VERTINIMO LYGMENYS**

22. Vertinimas gimnazijoje įgyvendinamas asmeniniu (mokinio), tarpasmeniniu (kelių mokinių), bendruomeniniu (klasės ir mokyklos) ir nacionaliniu lygmenimis, kurie turi derėti tarpusavyje ir sudaryti bendrą sistemą:

22.1. asmeninis (mokinio) lygmuo apima mokinio konkrečių mokymosi pasiekimų įsivertinimą. Įsivertinimo metodai bei priemonės pa(si)renkami atsižvelgiant į individualius mokinio poreikius, polinkius bei galimybes. Mokinių įsivertinimas ir ilgalaikis pažangos stebėjimas ugdo savivaldaus mokymosi gebėjimus;

22.2. tarpasmeninis (kelių mokinių) lygmuo apima mokinių tarpusavio įsivertinimą pagal konkrečias kompetencijas. Įsivertinimo metodai bei priemonės pa(si)renkami atsižvelgiant į mokinių tarpusavio santykius, darbo mažesnėse ar didesnėse grupėse patirtį, grupių dinamiką ir kitas svarbias porų ir / ar grupių charakteristikas;

22.3. bendruomeninis klasės lygmuo apima mokytojo planuojamą ir įgyvendinamą mokinių pasiekimų vertinimą, siekiant visų trijų tikslų – padėti mokytis, pripažinti ir sertifikuoti rezultatus, valdyti mokymo(si) kokybę. Mokinių pasiekimų vertinimo būdai, metodai bei priemonės pa(si)renkami atsižvelgiant į mokymo(si) tikslus, konkretaus mokomojo dalyko specifiką. Mokytojai įgyvendina kompetencijomis grįstus uždavinius pasiūlydami mokiniams atlikti turtingas užduotis, atskleidžiančias kompetencijų raišką;

22.4. bendruomeninis mokyklos lygmuo apima pedagoginės bendruomenės sukurtą vertinimo tvarką, derančią su nacionalinio lygmens dokumentais. Siekdami diegti mokslu grįstą pažangią mokinių pasiekimų vertinimo praktiką, pedagoginės bendruomenės nariai bendradarbiaudami tobulina profesines kompetencijas, kolegialiai priima sprendimus, drauge kuria bei palaiko vertinimo kultūrą bendruomenėje.

**VI. MOKINIŲ ĮGYTŲ KOMPETENCIJŲ VERTINIMAS**

23. Kompetencijas galima pamatyti, t. y. atpažinti konkrečioje veikloje. Mokiniai ugdosi kompetencijas atlikdami užduotis pamokų metu ir dalyvaudami kitose ugdomosiose veiklose. Vertindami mokinių įgytas kompetencijas, mokytojai vadovaujasi nuostata, kad:

23.1. ugdant mokinių kompetencijas dalyku, jos vertinamos kartu su dalykiniais pasiekimais;

23.2. mokinių kompetencijos, įgytos dalyvaujant socialinėse, pilietinėse, kultūrinėse ir kitose ugdomosiose veiklose, vertinamos fiksuojant mokinių pasiekimų informaciją dienyne.

23.3. informaciją apie mokinių dalyvavimą įvairiose ugdomosiose veiklose pateikia mokytojai, organizavę veiklas (dalyvių sąrašai, padėkos ir pan.).

VII.VERTINIMAS MOKANT

24. Mokytojai, pradėdami naują skyrių (temą), su mokiniais aptaria tikslus, uždavinius, darbo metodus, vertinimo kriterijus, tipus ir būdus.

25. Mokinių žinios, gebėjimai, įgūdžiai, pastangos, pažanga vertinama pagal Bendrųjų programų reikalavimus, pradinio ugdymo pasiekimų patikrinimo, metodinėse grupėse aptartus ir suderintus dalyko vertinimo metodus, formas ir kriterijus. Mokinių, besimokančių pagal pradinio ugdymo programą, pasiekimams ir pažangai vertinti ir įsivertinti naudojami lygiai, komentarai, įsivertinimas, įrašai „įskaityta“, „neįskaityta“. Mokinių individualios pasiekimų ir pažangos stebėjimui naudojama Dieveniškių Adomo Mickevičiaus gimnazijos mokinių individualios pažangos stebėjimo ir fiksavimo tvarka.

26. Mokinių mokymosi pasiekimai vertinami sistemingai, formuojamasis vertinimas derinamas su apibendrinamuoju vertinimu.

27. Lygiais vertinama mokinių žinios, gebėjimai, įgūdžiai ir pažanga, bet ne mokinių elgesio taisyklių pažeidimai.

28. Kalbinio ugdymo (lietuvių kalba ir literatūra, lenkų tautinės mažumos gimtoji kalba ir literatūra, užsienio kalba), visuomeninio ugdymo, matematinio, gamtamokslinio ir technologinio ugdymas (matematika, informatika, gamtos mokslai, technologijos), meninio ugdymo (dailė, muzika, šokis), fizinio ugdymo pasiekimai vertinami lygiais. Įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą.

29. Dorinio ugdymo pasiekimai vertinami įrašu „įskaityta“ arba „neįskaityta“.

30. Specialiosios medicininės fizinio pajėgumo grupės mokinių pasiekimai fizinio ugdymo pratybose vertinami įrašu „įskaityta“ arba „neįskaityta.“

31. Už dalyvavimą respublikinėse ir rajono olimpiadose, konkursuose ir varžybose mokytojas dalykininkas e-dienyne įrašo pagyrimą ir lygį.

32. Gimnazijoje pradinių klasėse taikoma vertinimo skalė:

|  |  |
| --- | --- |
| **Pasiekimų lygis** | **Trumpas apibūdinimas** |
| aukštesnysis | puikiai | Įskaityta |
| labai gerai |
| pagrindinis | gerai |
| pakankamai gerai |
| patenkinamas | vidutiniškai |
| pakankamai patenkinamai |
| slenkstinis | patenkinamai |
| nepatenkinamas | nepatenkinamai | Neįskaityta |

33. Mokytojai, rašydami vertinimo lygį už darbą, kurio užduotys vertinamos taškais, vadovaujasi šia lentele:

|  |  |
| --- | --- |
| Surinktų užduoties taškų  procentinė dalis | Pasiekimų lygis |
| 93 - 100 | aukštesnysis |
| 86 - 92 |
| 71 - 85 | pagrindinis |
| 56 - 70 |
| 44 - 55 | patenkinamas |
| 35 -43 |
| 20 - 34 | slenkstinis |
| 1. - 19 | nepatenkinamas |
| 1 - 10 |
| 0 |

34. Pradinio ugdymo programos mokinių mokymosi pasiekimų vertinimo sistemingumas. Pasiekimai įvertinami per pusmetį:

34.1. esant 1-2 savaitinėms pamokoms pusmečio pažymys vedamas ne mažiau kaip iš 5 įvertinimų/įskaitų;

34.2. esant 3-4 savaitinėms pamokoms pusmečio pažymys vedamas ne mažiau kaip iš 7 įvertinimų/įskaitų;

34.3. esant 5 ir daugiau savaitinėms pamokoms pusmečio pažymys vedamas ne mažiau kaip iš 12 įvertinimų/įskaitų;

34.4. rugsėjo mėnesio pirmas dvi savaites naujai į mokyklą atvykusių mokinių žinios nevertinamos. Taikomas neformalusis vertinimas.

**35. Kontrolinių ir kitų atsiskaitomųjų darbų skelbimo tvarka ir vertinimas:**

35.1. kontroliniai darbai dienyne planuojami prieš savaitę, suderinus su mokiniais. Dėl objektyvių priežasčių mokytojas turi teisę kontrolinio darbo laiką pakeisti, bet būtina vėl suderinti su mokiniais;

35.2. mokytojas apie kontrolinį darbą mokinius informuoja ne vėliau kaip prieš savaitę, supažindina su darbo struktūra, turiniu, tikslais, vertinimo kriterijais;

35.3. sudarant kontrolinio darbo užduotis laikomasi eiliškumo: nuo lengvesnių užduočių einama prie sunkesnių. Pagal užduočių sunkumą kontrolinės užduotys rengiamos stengiantis laikytis tokių proporcijų: 30 proc. lengvų užduočių, 50 proc. – vidutinio sunkumo ir 20 proc. sunkių užduočių;

užduotimis patikrinami įvairūs mokinių gebėjimai. Rengiant kontrolines užduotis rekomenduojama laikytis tokio žinių ir gebėjimų santykio: 50 proc. užduoties taškų turėtų būti skirta žinioms ir supratimui tikrinti, o kiti 50 proc. – problemų sprendimo gebėjimams tikrinti;

35.4. prie kiekvienos užduoties ar klausimo būtina nurodyti taškus. Visi rašto darbai vertinami pagal tų užduočių vertinimo normas taškais/procentais, o po to pagal skalę keičiami vertinimo lygiais;

35.5. kontroliniai darbai nerašomi po ligos, mokinių atostogų, šventinių dienų

per dieną organizuojamas tik vienas kontrolinis darbas;

35.6. mokinys, per pusmetį praleidęs 1/3 dalykui skirtų pamokų, laikomas nesimokęs to dalyko ir privalo laikyti dalyko įskaitą iš praleisto kurso. Jeigu pamokos praleistos dėl ligos ar kitų svarbių (pagrįstų) priežasčių, mokytojas pagal Gimnazijos galimybes konsultuoja mokinį.

35.7. netvarkingai, neįskaitomai parašyti darbai vertinami kaip neteisingi; ne tam skirtoje vietoje parašyti atsakymai visai nevertinami. Darbai gali būti nevertinami, juose radus necenzūrinių užrašų, piešinių, ženklų. Pirmą kartą nesilaikant šio reikalavimo įvertinimas mažinamas 1 (vienu) balu;

35.8. kontrolinio darbo užduotis mokinys atlieka savarankiškai, nesikalba tarpusavyje, netrukdo kitiems, naudojasi tik tomis priemonėmis, kurias nurodė mokytojas. Pasakinėjančių, besistengiančių gauti neleistinos pagalbos, besinaudojančių draudžiamomis priemonėmis, nevykdančių mokytojo nurodymų mokinių darbai vertinami žemiausiu nepatenkinamu įvertinimu. Tokie darbai neperrašomi.

**36. Kontroliniai darbų įvertinimai mokiniams paskelbiami:**

36.1. per septynias darbo dienas;

36.2. kontrolinių darbų rezultatų analizė pristatoma ir aptariama su visais klasės mokiniais, pasidžiaugiama jų sėkmėmis, nesėkmės aptariamos individualiai ir numatomi būdai mokymosi spragoms šalinti. Mokinio pageidavimu mokytojas teikia konsultacijas.

**37. Nepatenkinamai įvertintas kontrolinis darbas:**

37.1. mokinio pageidavimu perrašomas, bet mokiniui rekomenduojama lankyti konsultacijas pasiekimų skirtumams likviduoti; apie planuojamą mokymosi pagalbos suteikimą mokytojas dalykininkas, informuoja mokinio tėvus įrašu elektroniniame dienyne;

37.2. jei 50% ir daugiau klasės mokinių kontrolinio darbo įvertinimai yra neigiami į dienyną nerašomi;

37.3. mokytojas:

37.3.1. koreguoja savo ilgalaikį pamokų planą;

37.3.2.sutartu laiku konsultuoja mokinius;

37.3.3. tariasi su mokiniais ir derina pakartotinio kontrolinio darbo datą, panaudodamas rezervinę pamoką.

**38. Atsiskaitymo už praleistus kontrolinius darbus tvarka:**

38.1. mokinys, praleidęs kontrolinį darbą, privalo per 2 savaites atsiskaityti už praleistą kontrolinį darbą po pamoku, mokytojas dalykininkas esant poreikiui suteikia reikiamą mokymosi pagalbą iki mokiniui atsiskaitant, jeigu mokinys neatsiskaitė už kontrolinį darbą, rašomas nepatenkinamas lygis;

38.2. įvertinimas už atsiskaitytą darbą rašomas į artimiausią pamoką, o pastaboje paaiškinama, už ką parašytas įvertinimas;

38.3. jeigu mokinys dėl ligos praleido 2 savaites ir daugiau, yra atleidžiamas nuo kontrolinio darbo, dienyne fiksuojamas įrašas "atleista", jam skiriamos konsultacijos

**39. Savarankiškų darbų, apklausų raštu/žodžiu organizavimas:**

39.1. apie savarankišką darbą ar apklausą raštu/žodžiu nebūtina informuoti iš anksto;

39.2. vykdoma ne daugiau kaip iš dviejų pamokų medžiagos;

39.3. užduotys konkrečios, trumpos, aiškios;

39.4. mokiniai, nedalyvavę apklausoje, atsiskaityti neprivalo;

39.5.darbų patikrinimas gali vykti pasirinktinai: tikrinami visų mokinių ar tik dalies mokinių darbai;

39.6. darbai grąžinami kitą pamoką;

40. Mokyklos mokinių nacionalinių mokinių pasiekimų patikrinimo rezultatai įskaičiuojami į ugdymo laikotarpio (pusmečio) įvertinimą.

**41. Namų darbų skyrimas ir vertinimas:**

41.1. Mokytojas gali neskirti namų darbų;

41.2. namų darbai gali būti raštu ir žodžiu, trumpalaikiai (juos mokiniai turi atlikti iki kitos pamokos) arba ilgalaikiai (kūrybiniai), dėl kurių atlikimo termino mokytojas ir mokiniai susitaria;

41.3. mokytojas su mokiniais susitaria dėl namų darbų skyrimo apimties, užduočių pobūdžio, jų vertinimo;

41.4. mokytojas, taikydamas aktyviuosius mokymo(si) metodus ir racionaliai panaudodamas pamokos laiką, skiria tikslingus, rekomenduojama, diferencijuotus namų darbus, įtvirtinančius pamokoje įgytas žinias, gebėjimus, ugdančius mokinių kritinį mąstymą, kūrybiškumą;

41.5. jei mokytojas skyrė namų darbus, jis juos privalo patikrinti pasirinkta forma (surinkti visų ar dalies mokinių sąsiuvinius, aptarti žodžiu, organizuoti namų darbų aptarimą poroje, grupėje ar pan.);

41.6. namų darbai atostogoms neskiriami.

**VIII. MOKYNIŲ MOKYMOSI PASIEKIMŲ VERTINIMO PRINCIPAI**

42. Mokytojas, planuodamas, organizuodamas ir įgyvendindamas mokinių mokymosi pasiekimų vertinimą:

42.1. vadovaujasi Pedagogų etikos kodeksu, patvirtintu Lietuvos Respublikos švietimo ir mokslo ministro 2018 m. birželio 11 d. įsakymu Nr. V-561 „Dėl Pedagogų etikos kodekso patvirtinimo“;

42.2. ugdymo procese taiko adekvačius mokinių mokymosi pasiekimų stebėsenos ir vertinimo metodus;

42.3. kuria ir palaiko į mokymąsi orientuotą vertinimo kultūrą;

42.4. kolegialiai sprendžia mokinių įgytų kompetencijų vertinimo klausimus;

42.5. nuolat reflektuoja savo mokymo, mokinių mokymosi pasiekimų ir įgytų kompetencijų vertinimo praktikas, jų pridėtinę vertę kiekvieno mokinio mokymuisi;

42.6. tobulina instrumentus, padedančius įvertinti mokinių mokymosi pasiekimus ir įgytas kompetencijas;

42.7. aptaria su mokiniais akademinio sąžiningumo klausimus ir galimas pasekmes nesilaikant sąžiningumo principo;

42.8. principingai reaguoja į mokinių nesąžiningumo atvejus, tokius kaip plagijavimas, nusirašinėjimas, naudojimasis pašaline pagalba atsiskaitymų metu ir pan.;

42.9. teikia informaciją ir išsamiai paaiškina tėvams (globėjams, rūpintojams) apie mokinių mokymosi pasiekimus ir problemas;

42.10. vertinimo proceso metu gerbia mokinių privatumą ir išlaiko konfidencialumą; tinkamai tvarko mokinių mokymosi pasiekimų stebėsenos ir vertinimo duomenis.

43. Vertinimo principai:

43.1. tikslingumas (vertinimo metodai atitinka mokymosi turinį);

43.2. atvirumas ir skaidrumas (su mokiniais tariamasi dėl (į)vertinimo formų, laiko, aiškūs vertinimo kriterijai);

43.3. objektyvumas (siekiama kuo didesnio vertinimo patikimumo, remiamasi mokinių pasiekimų aprašais);

43.4. informatyvumas (vertinimo informacija aiški, išsami, savalaikė, nurodoma, ką mokinys

jau išmoko, kur spragos, kaip jas taisyti);

43.5. aiškumas (vertinimas grindžiamas aiškiais, mokiniams suprantamais kriterijais).

**IX. SPECIALIŲJŲ POREIKIŲ MOKINIŲ PAŽANGOS IR PASIEKIMŲ VERTINIMAS**

44. Specialiųjų poreikių mokinių pažanga ir pasiekimai vertinami pagal gimnazijos Vaiko gerovės komisijos parengtą Specialiųjų ugdymosi poreikių turinčių mokinių pažangos ir pasiekimų vertinimo aprašą, su kuriuo individualiai supažindinami mokiniai, jų tėvai (globėjai) ir mokantys mokytojai (Ugdymo plano).

**X. TĖVŲ (GLOBĖJŲ, RŪPINTOJŲ) INFORMAVIMO TVARKA**

45. Informaciją apie mokinio pasiekimus pateikia mokinį mokantys mokytojai, klasių vadovas bei esant reikalui socialinis pedagogas, administracija.

46. Informacija apie mokinio pasiekimus tėvams (globėjams, rūpintojams) pateikiama elektroniniame dienyne.

47.Iškilus mokymosi ar kt. problemoms, tėvai (globėjai, rūpintojai) informuojami įvairiais būdais: skambinant, individualiai kalbantis, rašant elektroninius pranešimus, organizuojant trišalius pokalbius.

48. Du kartus per mokslo metus vyksta trišalio pokalbio principu, kuriose tėvai (globėjai, rūpintojai) kartu su vaiku turi galimybę susitikti su jų vaiką mokančiais mokytojais, administracija.

49. Administracija rugsėjo mėn. viduryje inicijuoja visų klasių tėvų susirinkimus mokinių tėvams (globėjams, rūpintojams). Jų metu klasių vadovai pristato ugdymo proceso organizavimo ypatumus, mokinių pažangos ir pasiekimų tvarką, atsiskaitomųjų darbų tvarką ir kt.

**XI. BAIGIAMOSIOS PASTABOS**

50. Vertinami mokinio individualūs pasiekimai ir pažanga, nelyginama su kitų mokinių pasiekimais.

51. Gimnazijos vertinimo aprašu vadovaujasi visi mokytojai ir mokiniai.

52. Aprašas skelbiamas gimnazijos internetiniame tinklalapyje.

53. Mokinių pažangos ir pasiekimų vertinimo tvarkos aprašas gali būti koreguojamas, atsižvelgiant į naujus patvirtintus dokumentus, reglamentuojančius ugdymo kokybės, mokinių pasiekimų vertinimą, jų įteisinimą, vertinimo rezultatų panaudojimą.

*\_\_\_\_\_\_\_\_\_\_\_\_*